Saab 39 Gripen

Saab JAS 39 Gripen ('greif') on mitmeotstarbeline (JAS) Rootsi sõjalennuk, mille prototüübi esmalend toimus 1988. aastal. Rootsi lennuvägi (Flygvapnet) sai esimesed Gripenid 1993. aastal.

Lennukit ehitatakse Rootsis Saabi lennukiehitusettevõttes Linköpingis. Mõned lennuki jaoks vajalikud komponendid valmistatakse ka teistes Euroopa riikides, Ameerika Ühendriikides ja Lõuna-Aafrika Vabariigis.

Gripen on tänapäevane Rootsi universaalne hävituslennuk.

Konstruktsioon
Jas-39 on skeemilt tiiva keskasetuse ja esiserva 45° noolsusega deltatiib kanard-pendelkõrgustüüriga partlennuk. Plaanvaates on mõlemal tiivapoolel aerodünaamilise lahendusena n-ö saehammas. Kaks mootori õhukanalit, kummalgi kere küljel üks.

Otstarve
Lennuk on konstrueeritud nii, et see oleks töökindel ja seda oleks ka karmides talvetingimustes lihtne kiiresti hooldada, tänu millele saab hoolduseks osaliselt kasutada ajateenijaid. 

Gripeni modifikatsioonid

 JAS 39A
Ühekohaline hävituslennuk, mis võeti kasutusele 1996. aastal. 31 neist peaks ümber ehitatama C-versiooniks.

 JAS 39B
A-versiooni kahekohaline lennuk. 

JAS 39C 
NATO standarditele vastav ühekohaline hävitaja. Sellel lennukil on uuem avioonika ja võimalus kasutada kõiki uusimaid rakette (nt IRIS-T). Lisaks on see lennuk varustatud õhus tankimise seadmetega.

 JAS 39D
C-versiooni kahekohaline lennuk.

 Gripen NG
2010. aastaks plaanitud lennuk, millel on uuem avioonika, suurem kasulik koorem, uuema arenduse mootor (F414G), suurem lennukaugus ja muidki uuendusi.

 JAS 39E
SAAB tutvustas JAS 39E lennukit 2016. aastal.Saab just unveiled its attempt to outdo the F-35. Business Insider, 13. juuli 2016

Tehnilised näitajad
pisi|400px
Meeskond: 1 või 2
Pikkus: 14,1 m
Tiivaulatus: 8,4 m
Kõrgus: 4,5 m
Tühimass: 6620 kg 
Suurim lennukaal: 14 000 kg
Relvalast: 5300 kg
Mootor: 1x Volvo Aero RM12 (GE404) tõukejõuga 54 kN / järelpõlemisel 80,5 kN
Kiirus: Mach 2
Tegevusraadius: >1200 km
Lennulagi: üle 15 000 m

Relvastus ja muu varustus
 Üks statsionaarne 27 mm automaatkahur AKAN Mauser BK-27, laskemoonavaruga 120 mürsku
 Neljale tiivaalusele riputuspunktile saab paigaldada relvalasti: pommid, raketid (ka riputupunktidele tiiva otstes), konteinerid, lisakütusepaagid) kogukaaluga kuni 4200 kg 

 Kasutajad 
Peale Rootsi lennuväe relvastuses oleva 208 Gripen-tüüpi hävituslennuki on Gripenid antud rendile ka Lõuna-Aafrika Vabariigi (28 lennukit), Ungari (14 lennukit), Tšehhi (14 lennukit) ja Tai õhujõududele. Gripenite ostulepingu on sõlminud ka Brasiilia ja Colombia. Gripeni piloote koolitatakse veel Suurbritannias.

2025. aasta oktoobris allkirjastasid Rootsi ja Ukraina eellepingu kuni 150 Gripen E mudeli hävituslennuki müügiks Ukrainale."Rootsi ja Ukraina allkirjastasid eellepingu kuni 150 Gripeni hävitaja tarneks" ERR, 22. oktoober 2025

Vastavalt kasutusel olevate lennukite arvule on Gripeni hävituslennukid kasutusel järgnevates riikides:







 Potentsiaalsed kasutajad 
"Saab signs contract for Gripen E/F with Colombia". Saabi koduleht, 15. november 2025
 Українські пілоти тестують шведські винищувачі JAS 39 Gripen. (vaadatud: 19.08.2023)

 Viited 

 Välislingid 
 Postimees:
 Teema: Gripen
 Teema: Jas Gripen 
 TV4: Saab müüs hävituslennukeid pististe abil. postimees.ee, 18. mai 2011
 Rootsi sõjavägi tahab kümneid uusi hävitajaid. postimees.ee, 1. märts 2012
 Meedia: Šveits saab Rootsi hävitajad odavamalt kui rootslased ise. postimees.ee, 10. detsember 2012
 Delfi Forte Sõjandus:
 Miks ei antud Ukrainale Rootsi hävituslennukeid Gripen, mida osa eksperte peab paremaks kui F-16 ?. Delfi, 26.juuni 2024
 Gripeniga jõuaks Ukrainasse ka rootslaste salarelv. Miks teeks see F-16 lennukitele silmad ette?. Delfi, 1.oktoober 2025
 Rootslaste Gripen on lennuk, mis oleks nagu Ukrainale loodud. Kuid kas see jäi lootusetult hiljaks?. Delfi, 28.oktoober 2025

Kategooria:Rootsi sõjalennukid
Kategooria:Hävituslennukid